[{"text_idx": "#000000", "text": "La verkoj kiujn mi s\u0302atis multas, malfacile mi elektis unu, sed post longa pripensado, mi decidis paroli pri la filmo aperinta en 2019, kaj reg\u0302isorita de Todd Philips : J\u0302okero."}, {"text_idx": "#000002", "text": "Tiu homo prezentita kiel psikopaton, sadisman, kun mishumuro, ig\u0302is inteligenta strategiisto. Li c\u0302iam eskapas la policistojn kaj Batman."}, {"text_idx": "#000003", "text": "Tiu rolulo havas misforman vizag\u0302on c\u0302ar li falis en acid-kuvo. Batman iam sukcesis kapti la klau\u0306non kaj li malliberigis lin en frenezulejo kie li renkontis sian koramikinon, kaj komplicon: Harley Queen."}, {"text_idx": "#000004", "text": "J\u0302okero estas unu el la plej emblemaj figuroj de populara kulturo. Malo de la rolulo Batman, la j\u0302okero estis plurfoje konsiderata kiel la plej bona perfidulo de la komiksomondo. Preskau\u0306 40 jarojn post lia unua apero, oni dedic\u0302is tutan filmon al tiu rolulo."}, {"text_idx": "#000005", "text": "En tiu psikologia usona filmo, ni spektas la transformon de Arthur Fleck, en J\u0302okeron, dang\u0302eran kaj perfortan."}, {"text_idx": "#000006", "text": "La rakonto okazas en Gotham, krim-urbo kie parto de la log\u0302antoj vivas mizere."}, {"text_idx": "#000007", "text": "Arthur Fleck estas frenezulo, kelkfoje li ridas senintence, ofte en maloportunaj momentoj, li vivas marg\u0302ene de la socio. Pro tio, li estos malagnoskita, insultita, kaj kelkfoje frapita. Li laboras en klau\u0306na agentejo, kaj li log\u0302as en apartementac\u0302o kun sia patrino, Penny."}, {"text_idx": "#000008", "text": "En tiu h\u0302aosa urbo, iam Arthur mortigas 3 homojn kiuj agresis lin. Tiu murdo inspiras aliajn personojn fari krimojn kontrau\u0306 \u201cpotenculoj\u201d kaj por la unua fojo Arthur estas rimarkigita de la ekstera mondo. Iom post iom, la rolulo evoluas, la eventoj \u201ckontrau\u0306 la potenculoj\u201d plifortig\u0302as. Ni vidas tiun homon, timeman, transformi sin al homo sen timo..."}, {"text_idx": "#000009", "text": "Malgrau\u0306 la multaj pozitivaj recenzoj, iuj kritikas ke la j\u0302okero en la filmo ne estas la sama kiel la rolulo en la komiksoj. Aliaj denuncas la perforton en la filmo, kaj aliaj diras ke la filmo ne kongruas kun la kronologio de la aliaj Batmanoj."}, {"text_idx": "#000010", "text": "La aferoj kiujn mi plej s\u0302atas en tiu filmo, post la scenaro kiu lau\u0306 mi estas tre bone konstruita kaj kiu kondukas nin en la kovejon de vivo sombra kaj perforta, estas la beleco de la bildoj kaj tiu de la muziko. La koloroj en tiu filmo estas tre bone elektitaj, la helaj koloroj de la vestoj de la j\u0302okero kontrastas kun la malhela urbo. La kamerao kondukas nin kvazau\u0306 en la scenejon por spekti la belajn dancojn de nia fiulego kaj por admiri la elstaran talenton de Joaquin Phoenix. Lau\u0306 mi, la aktoro donas al la filmo pli sentimentalan aspekton. Li ricevis \u201cOskaron\u201d pro sia interpreto de tiu rolo."}, {"text_idx": "#000011", "text": "\u00ab Mi povus kredi nur en dio kiu scipovas danci \u00bb skribis Nietzche. Eble ankau\u0306 la diablo devas danci por ke li estu kredinda . \u00bb"}]